اوزبیکستان، سویدن ده گی هجومچی نینگ داعش اعضاسی ایکن لیگینی تصدیق ایتیب بیلدیردی
اوزبیکستان تشقی ایشلر وزیرلیگی، سویدن نینگ پایتختی استکهلم ده اوتگن هفته کامیون موتر آرقه لی اویوشتیریلگن هجوم بیلن تیگیشلی اوشلنگن اوزبیکستان یورتداشی رحمت عاقل اوف نینگ داعش اعضاسی ایکن لیگینی بیلدیردی.
وزیرلیک، سویدن ده اوشلنگن 39 یاشده گی رحمت عاقل اوف نینگ بوندن آلدین هم اوز اولکه سیده ترور تبلیغی جرمی باعث محکمه بولگن لیگینی بیان ایتدی. مذکور بیاناتده عاقل اوف نینگ اوزبیکستانده انسانلرگه سوریه گه باریب داعش گه قوشیلیشلرینی سوره گن لیگی قید ایتیلدی.
وزیرلیک، سویدن لیک اداره چیلری شریک بولگن بیر خوفسیزلیک آژانسی گه عاقل اوف نینگ "خطرلی کیشی" اوله راق تثبیت ایتیلگن لیگی بیلن علاقه لی معلومات بیریلگن لیگینی بیلدیردی.
تشقی ایشلر وزیری عبدالعزیز کریم اوف، هجومچی نینگ 2014 – ییلی اوزبیکستاندن کیتیب داعش گه قوشیلگن لیگینی اورغوله دی.
جاری آی نینگ 7 سیده استکهلم نینگ بیر جاده سیده کامیون موترنی مغازه گه انسانلرنینگ اوستیگه هیده ب 4 کیشی نینگ اولیشی 15 نفرنینگ یره دار بولیشی گه باعث بولگن ایدی.
سویدن پولیسی، هجومچی نینگ بوندن آلدین داعش طرفداری بولگن لیگی سببلی مراجعه سی نینگ قبول قیلینمه گن لیگینی بیان ایتگن ایدی.
حادثه پایتخت تاشکینت ده یوزبیرگن
